Mga Fibroid sa Matris

Ano ang mga fibroids?

Ang mga fibroid sa matris ay ang pinakakaraniwang 

benign (hindi kanserus) na mga tumor, o bukol, sa mga 

babaeng nasa edad na puwedeng manganak. Tumutubo 

ang mga ito sa paligid ng muscular wall ng uterus 

(bahay-bata) at maaaring tumubo na iisang tumor o 

maaaring marami. Maaaring kasingliit ang mga ito ng 

buto ng mansanas o kasinlaki ng grapefruit. Ang mga 

fibroid ay maaaring lumaki o manatiling sa parehong laki 

sa paglipas ng panahon. Ang ibang medikal na termino 

sa mga fibroid ay leiomyoma o “myoma" lang.

Ano ang mga sintomas ng 

fibroid?

Hindi laging nagdudulot ng mga sintomas ang mga 

fibroid. Ang mga taong may mga sintomas ay maaaring 

mahirapang mamuhay na may mga fibroid. Maaaring 

kabilang sa mga sintomas ng fibroid ang:

• Mga pagbabago sa pagreregla (buwanang dalaw mo)

o Labis na pagdurugo sa panahon ng iyong regla na 

sinisipsip ng isa o higit pang tampon o pad sa bawat 

oras o tumatagal ng higit sa pitong araw

o Pagdurugo ng ari sa pagitan ng mga buwanang 

dalaw

o Ang labis at iregular na pagdurugo ay nagdudulot ng 

anemis (mababang bilang red blood cell)

o Masakit na pagreregla

• Kabag o presyur

o Pagkaramdam ng "kabag" sa ibabang bahagi ng 

puson (tiyan)

o Paliging naiihi nang mas madalas o nahihirapang 

umihi

• Pananakit

o Pananakit kapag nakikipagtalik

o Pananakit sa tiyan o sa ibabang bahagi ng likod

• Mga problema sa kakayahang mag-anak

o Pagkabaog

o Pagkalaglag ng bata

o Maagang pagle-labor

Ano ang sanhi ng mga fibroid?

Wala talagang nakakaalam kung ano ang sanhi ng mga 

fibroid Iniisip ng mga mananaliksik na higit sa isang salik 

ang maaaring sanhi. Maaaring kabilang sa mga salik na 

ito ang:

• Edad. Tumataas ang panganib na magkaroon ng mga 

fibroid habang nagkakaedad at umaabot sa mga edad 50. 

Sa ilang mga babae, lumiliit ang mga fibroid pagkatapos 

ng menopause.

• Kasaysayan ng pamilya o genetics. Ang pagkakaroon ng 

miyembro ng pamilya (tulad ng ina, kapatid na babae o 

tiya) na may mga fibroid ay nagpapataas sa iyong 

panganib.

• Lahi/etnikong pinagmulan. Ang mga fibroid ay 2-3 beses 

na mas karaniwan sa mga taong African-American kaysa sa 

Asian, Hispanic, o Puti. May tendensiya rin ang mga taong 

African-American na magkaroon ng mga fibroid sa mas 

batang edad, at maaaring tumubo nang mas malakas ang 

mga fibroid.

• Timbang. Ang pagsobra sa timbang o katabaan ay 

nagpapataas sa panganib ng mga fibroid.

• Mga hormone. Ang mga fibroid ay maaaring 

maapektuhan ng mga lebel ng hormone— estrogen at 

progesterone.

• Pinatataas ng mataas na presyon ng dugo ang panganib 

ng mga fibroid.

• Mga sakit na pangdiyeta (hal. Kakulangan ng Vitamin D, 

paggamit sa soybean milk).

Paano ko malalaman kung 

may mga fibroid ako?

Maliban kung may mga sintomas ka, maaari mong 

malaman o hindi malaman kung mayroon kang fibroid. Sa 

ilang mga kaso, ang isang healthcare provider ay 

maghahanap ng mga fibroid sa panahon ng routing pelvic 

exam. Maaari ring magpakuha ang provider mo ng mga 

imaging test upang makita ang larawan ng mga fibroid. 

Ang operasyon (i.e. hysteroscopy) ay kayang kumpirmahin 

ang ultrasound diagnosis ng mga fibroid at magbigay ng 

karagdagang impormasyon tulad ng lokasyon ng mga 

fibroid.

Opisina ng FDA Para sa 

Kalusugan ng Kababaihan

www.fda.gov/womens
Paano ginagamot ang mga 

fibroid?

Kung may mga sintomas ka, may mga medikal na 

paggamot na makakatulong. Makipag-usap tungkol sa 

iyong healthcare provider tungkol sa 

pinakamagandang paraan ng paggamot ng mga 

fibroid. Isasaalang-alang nila ang maraming bagay, 

tulad ng:

• Anong mga sintomas ang mayroon ka at gaano kalala

• Kung gusto mong magbuntis sa hinaharap

• Ang laki ng mga fibroid

• Ang lokasyon ng mga fibroid

• Ang iyong edad at gaano ka kalapit sa pagsisimula ng

menopause

Kung may mga fibroid ka ngunit walang mga sintomas, 

maaaring kailangan mo ng medikal na atensiyon. 

Maaaring matingnan ng provider mo sa panahon ng mga 

regular na eksam upang makita kung ang mga fibroid ay 

lumaki at tatanungin ka kung may napansin kang 

anumang bago o lumalalang mga sintomas. Maaaring 

irekomenda ng provider mo ang isang imaging test 

upang makita ang paglaki o pagbabago sa laki.

Makipag-usap sa iyong provider upang talakayin kung 

dapat kang uminom ng gamot para kontrolin ang mga 

sintomas mo tulad ng:

• Mga iron supplement para gamutin o iwasan ang

anemia (mababang bilang ng red blood cell) na dulot

ng labis na padurugo.

• Pampalambot ng dumi para makatulong sa

konstipasyon.

• Over-the-counter (OTC) o nireresetang gamot para sa

pananakit upang makatulong na maibsan ang sakit

dahil sa mga fibroid.

Maaaring irekomenda ng provider mo ang 

medikal na paggamot gamit

• Mga birth control na mga produkto, tulad ng pills,

mga patch, o vaginal contraceptive rings

• Mga progesterone pill o injection (mga shot)

• Intrauterine device (IUD) na may hormone

(progesterone)

• Ang mas bagong mga gamot na inaprubahan upang

kontrolin ang malubhang pagdurugo tuwing may

dalaw na kaugnay ng mga fibroid sa premenopausal

na kababaihan.

Makipag-usap sa iyong provider 

tungkol sa mga panganib, 

benepisyo, at mga side effect bago 

mo simulan o tapusin ang isang 

medikal na paggamot. 

Kung mayroon kang katamtaman o malubhang mga 

sintomas mula sa mga fibroid mo, maaaring 

magrekomenda ang iyong provider ng mga medikal na 

gamot tulad ng binabanggit sa itaas o mga paraan ng 

pag-opera. Kasama sa mga opsyon sa pag-oopera ang:

•Myomectomy – Operasyon para tanggalin ang mga

fibroid nang hindi tinatanggal ang malulusog na tisyu ng

matris.

• Hysterectomy – Operasyon para tanggalin ang buong

matris.

• Fibroid ablation – Isang paraan ng pag-oopera na

gumagamit ng kuryente upang sirain ang tisyu ng fibroid

habang iniiwasang masira ang normal na tisyu sa matris.

Hindi matatanggal ang mga fibroid, ngunit liliit ang laki.

• Uterine fibroid embolization (UFE) o uterine artery

embolization (UAE) – Isang manipis na tubo ang

ikinakabit sa mga blood vessel na nagsusuplay ng dugo sa

fibroid. Pagkatapos, maliit na plastic o mga piraso ng gel

ang tinuturok sa mga daluyan ng dugo. Hinaharang nito

ang suplay ng dugong papunta sa fibroid, kaya lumiliit ito.

JUNE 2022

Makipag-usap sa iyong provider 

tungkol sa mga opsyon sa medikal na 

paggamot at sa mga panganib at 

benepisyo ng mga ito. Masasagot ng 

provider mo ang lahat ng iyong tanong 

at makakapagpasya kayo nang 

magkasama kung aling 

paggamot ang tama para sa iyo.

Ang fact sheet na ito ay ginawa ng Opisina ng 

Kalusugan ng mga Kababaihan ng FDA. Ang 

impormasyong ito ay para sa edukasyonal na 

layunin lamang, ngunit hindi kasama lahat, at 

hindi dapat gamitin bilang kapalit sa pakikipagusap sa iyong healthcare provider.

Upang alamin ang higit pang tungkol 

sa mga fibroid sa matris, pumunta sa:

www.fda.gov/uterinefibroids

Mga Fibroid sa Matris (Tagalog)